open-index/open-wikipedia-markdown huggingface dataset:
יהושע אברהם יהודה

**הרב יהושע אברהם יהודה** או **יאושע אברהם יאודה** (1765 - 2 בינואר 1849) היה רב, פוסק, פקיד הקהילה באזמיר ומחבר **ספר עבודת משא**.

## ביוגרפיה
נולד באזמיר בשנת תקכ"ה (1765) לריינה ולרב חיים יהודה אליעזר, מחבר ספר שמחת יאודה, וראש ישיבה בעיר. בעודו כבן 14 התייתם רבי אברהם מאביו, ונאלץ לעסוק בפרנסת אחיותיו. פטירתו של אביו השאירה בו רושם כבד, הן מצד היותו מולידו והן מצד תורתו המועטה שזכה לקבל ממנו:

למד עד גיל עשרים ושתיים אצל רבי רפאל אשכנזי, מחבר ספר מראה עיניים ורבה של אזמיר. רבי יהושע אברם מונה לפקיד העיר, מתוקף תפקידו היה ממונה על הכנסות הקהילה והוצאותיה, וכן לערוך טקסי שבועה על עריכת המס. עבודה זו הייתה עליו למשא, שכן דרשה ממנו רבות עד כי מרוב עבודה לא יכול היה כמעט ללמוד. במשך כארבעים שנה היה חולה, עד כי הוא מעיד על עצמו:

כתב ספר חידושים על הרמב"ם וספר דרושים, אך כולם אבדו בשריפה באזמיר, מלבד ספרו בנושא המנהגים והמסים הבנוי על יסוד ספרו של רבי יוסף איסקאפה, אשר היה עמו בכפר אליו נדד.

עלה לארץ ישראל והתיישב בירושלים. ישנה מחלוקת באשר לשנת פטירתו, אך הוא ככל הנראה נפטר בירושלים בח' בטבת ה'תר"ט (1849) משם התכתב עם רבני עירו. רבי חיים פאלאג'י בקהילת קודש אלגאיש ורבי יהושע אברהם קריספין הספידוהו באזמיר. הרב פאלאג'י כתב עליו:

### צאצאיו

* רבי חיים יאודה אברהם, מחבר ספר אחי וראש, שהיה רב ודיין בעיר ונפטר בי"ח בכסלו התר"ט (1848).
* רבי רפאל בנימין אברהם, שהיה מומחה לענייני טרפות.
* רבי ברוך אברהם, שנשא לאישה את בתו של רבי רפאל יום טוב אשכנזי וסייע לאביו בהדפסת ספרו.

## ספרו
* ספר **עבודת משא** (שאלוניקי 1846) - דינים, מיסים ומנהגים בעיר אזמיר. נבנה על בסיס חיבורו של רבי יוסף איסקאפה.

## לקריאה נוספת

* .

## קישורים חיצוניים
* 
* 

## הערות שוליים

קטגוריה:אנשי עליות קדומות לארץ ישראל
קטגוריה:איזמיר: רבנים
קטגוריה:רבנים טורקים
קטגוריה:האימפריה העות'מאנית: רבנים
קטגוריה:מנהגים
קטגוריה:עולים לארץ ישראל בשנים 1800–1881
קטגוריה:ילידי 1765
קטגוריה:נפטרים ב-1849
ניסיונות התנקשות בוולודימיר זלנסקי

[ממוזער|זלנסקי שרד כמה ניסיונות התנקשות במהלך [הפלישה הרוסית לאוקראינה|הפלישה הרוסית לאוקראינה ב-2022.]] 
**ניסיונות התנקשות בוולודימיר זלנסקי** הם על פי גורמים בממשל האוקראיני סדרה של ניסיונות של סוכנים רוסים להתנקש בנשיא אוקראינה וולודימיר זלנסקי.  

## רקע
נטען שעל מנת לסיים במהירות את הפלישה הרוסית לאוקראינה רוסיה תכננה להחדיר סוכנים לקייב, בירת אוקראינה, ולחסל את הנהגת אוקראינה. היועץ הנשיאותי מיכאילו פודוליאק הצהיר כי "הכוונה המרכזית של רוסיה היא להסיר את ההנהגה הבכירה במדינה, ליצור פאניקה מרבית ולנסות להקים ממשלת בובות משלה".

## ניסיונות
לטענת ממשלת אוקראינה, בתחילת פברואר 2022, נשיא רוסיה ולדימיר פוטין הורה למנהיג צ'צ'ניה רמזן קדירוב לחסל את מנהיגי אוקראינה. בתחילת מרץ טען המודיעין של אוקראינה שבסיוע סוכני FSB האוהדים את אוקראינה חיסל לוחמי קומנדו צ'צ'נים שנשלחו להתנקש בחייו של זלנסקי.

יותר מ-400 שכירי חרב רוסים מקבוצת וגנר דווחו שהיו בקייב עד סוף פברואר 2022, עם פקודות להתנקש בחיי זלנסקי ולערער את יציבות הממשלה כדי שרוסיה תוכל להשתלט על אוקראינה בקלות.

## מספר הניסיונות
במהלך המלחמה היו דיווחים סותרים על מספר ניסיונות ההתנקשות שנעשו נגד זלנסקי. היועץ הנשיאותי פודוליאק התייחס לנושא כשדיבר עם כלי התקשורת האוקראיני "פרבדה", ואמר: "השותפים הזרים שלנו מדברים על שניים או שלושה ניסיונות. אני מאמין שהיו יותר מתריסר ניסיונות".

בנוסף, בשבת, 26 בפברואר 2022, סוכל ניסיון התנקשות על ידי קבוצת שכירי חרב צ'צ'נים בפאתי קייב כאשר המתנקשים נהרגו
בתחילת מרץ 2022, ראש המועצה לביטחון לאומי של אוקראינה, אולקסי דנילוב, אמר שזלנסקי שרד שלושה ניסיונות התנקשות בשבוע אחד. דנילוב זיכה את הסיוע של קציני מודיעין אנטי-מלחמתיים בשירות הביטחון הפדרלי של רוסיה (FSB) ששיתפו מידע עם הכוחות האוקראינים על התקיפות המתוכננות של שתי קבוצות מתנקשים מצ'צ'ניה.

## תגובה
במהלך ראיון ל-CBS הודיע שר החוץ האמריקני, אנטוני בלינקן, כי ממשלת אוקראינה התכוננה לאפשרות שזלנסקי ימות בפלישה, אך לא חשף פרטים נוספים.

## הערות שוליים

קטגוריה:הפלישה הרוסית לאוקראינה
קטגוריה:ניסיונות התנקשות
קטגוריה:וולודימיר זלנסקי
טורלבגה

**טורלבגה** (בספרדית: **Torrelavega**, בקנטברית: **Torlavega**) היא העיר השנייה בגודלה בקהילה האוטונומית קנטבריה בצפון ספרד. נכון לשנת 2021, בעיר מתגוררים 51,237 תושבים. היא מרוחקת כ־8 קילומטרים מחופי הים הקנטברי (מפרץ ביסקאיה) וכ־27 קילומטרים מבירת הקהילה האוטונומית, סנטנדר.

## היסטוריה
היישוב נוסד בסוף המאה ה-13 על ידי גרסי לאסו דה לה וגה הראשון, שהיה אציל בכיר בממלכת קסטיליה, שעשה זאת בהוראתו של אלפונסו האחד עשר, מלך קסטיליה. המקום שימש כמרכז חקלאי חשוב עוד מימי היווסדו. מקור השם הוא קיצור של הביטוי "טורה דה לה וגה" (Torre de la Vega, מילולית: "המגדל של לה וגה") ומקורו במגדל או טירה שהקימה בעיירה לאונור לאסו דה לה וגה, נינתו של גרסי.

בשנת 1895, לאור התפתחות התעשייה וגידול האוכלוסין, היישוב קיבל מעמד של עיר ממריה כריסטינה, אשר הייתה אשתו של מלך ספרד פרננדו השביעי.

## גאוגרפיה
העיר שוכנת בעמק בסאיה , למרגלות ההרים הקנטבריים. הנקודה הגבוהה בעיר מגיעה לגובה של 606 מטרים. בצפון־מערב העיר נפגשים שני נהרות: סאחה  ובסאיה . העיר מרוחקת כ־8 קילומטרים מחופי הים הקנטברי (מפרץ ביסקאיה). היא שוכנת כ־27 קילומטרים מדרום־מערב לבירת קנטבריה, סנטנדר. בנוסף, אתר המורשת העולמית מערת אלטאמירה שוכן כ־10 קילומטרים מצפון־מערב לעיר.

## ערים תאומות
* 
* 
* 
* 

## ראו גם
* סנטנדר
* מערת אלטאמירה

## קישורים חיצוניים

* 
* 

## הערות שוליים

קטגוריה:ספרד: ערים
קטגוריה:קנטבריה
טארטרוקיון

**טארטרוקיון** (שם מדעי: *Tartarocyon*) הוא סוג נכחד של יונק מהמשפחה כלבי דוב, אשר התקיים בצרפת של תחילת המיוקן שלפני 12.8 עד 12 מיליון שנה מזמננו.

סוג זה תואר ב-2022 בידי החוקרים: "Solé, Lesport, Heitz & Mennecart" ומשמעות שמו: "כלב הטרטארו" (Tartaro) - ענק אוכל אדם מהמיתולוגיה הבסקית, שהתקיים בחבל בארן. הסוג מכיל מין בודד - *Tartarocyon cazanavei*, הקרוי לכבוד בעלי שטח החפירה של המאובנים אלן קזנובה, אשר תרם רבות לחפירתה.
## מאפיינים
ממצאי המאובנים של טורף זה התגלו בפירנאים האטלנטיים של דרום-מערב צרפת ואלה כללו רק שרידי לסת תחתונה גדולה, אשר מעידה שבעליה אולי שקל מעל 200 ק"ג והיה כנראה גדול טורפי אירופה של המיוקן. מבנה הלסת מעידה על שיני טורף וייתכן שהיה צד פרסתנים קדומים או אכל נבלות שמצא. במראהו דמה מעט לדוב בגודלו ואופן הליכתו אף שמבנה הלסתות דמה יותר לזה של כלב והיה בעל עוצמת נשיכה חזקה ביותר.

## קישורים חיצוניים

## הערות שוליים

קטגוריה:כלבי דב
קטגוריה:מגה-פאונה של הנאוגן באירואסיה
קטגוריה:יונקים שחיו במיוקן באירופה
המשחק (משחק מחשבתי)

[ממוזער|שחקנית מכריזה על הפסדה במשחק [קומיק-קון, סן דייגו|בסן דייגו Comic-Con International ביולי 2008]]
**המשחק** הוא משחק מחשבתי שבו המטרה היא להימנע מלחשוב על המשחק עצמו. חשיבה על המשחק מהווה הפסד, שיש להכריז עליו בכל פעם שהוא מתרחש. אי אפשר לזכות ברוב הגרסאות של המשחק. בהתאם לווריאציה של המשחק, כל העולם, או כל מי שמודע למשחק, משחקים בו כל הזמן. אם הפסדת כל שנותר לעשות זה לגרום לאחרים להפסיד גם כן. עם הזמן פותחו טקטיקות יצירתיות כדי להפסיל כמויות גדולות של אנשים.

באנגלית אומרים - 'i lost the game' או בקיצור - 'ILTG'. 
בעברית אומרים 'הפסדתי במשחק'. יש האומרים גם 'ש*ט נפסלתי', 
'ש*ט נזכרתי' אינו תרגום מוצלח, מכיוון שאינו מבטא את הפסילה במשחק, עליה יש להכריז.

## קבלה
המשחק תואר כמאתגר וכיף לשחק, וכחסר טעם, ילדותי ומכעיס. בחלק מהפורומים באינטרנט, כמו Something Awful ו-GameSpy, ובכמה בתי ספר, המשחק נאסר.

## קישורים חיצוניים

## הערות שוליים

קטגוריה:משחקי חברה
עמליה פרנק

**עמליה (ליכטנשטיין) פרנק** (נולדה ב-8 בינואר 1941) היא לשעבר אתלטית ישראלית, אלופת ישראל (1959) בקפיצה לגובה ובקפיצה לרוחק.

## ביוגרפיה
עמליה פרנק נולדה וגדלה בראשון לציון, בתם של אסתר וחיים ליכטנשטיין. אסתר (לונדון) היא בת המושבה נצר למייסדי ראשון לציון וחיים ליכטנשטיין הגיע לארץ ישראל כחלוץ מפולין. לעמליה אח אחד בשם מנחם. בילדותה התגוררה המשפחה בדירה ישנה בת שני חדרים בבניין בן שתי קומות בחצר קמפינסקי בראשון לציון. בגיל 7 עברה עם משפחתה לבית בראשון לציון, שבחצרו היה משק עזר. היא למדה בבית ספר העממי "חביב" והייתה חברה בתנועת "השומר הצעיר". בגיל 10 התאמנה בקבוצת הפועל ראשון לציון.

לאחר גיוסה לצה"ל שימשה פרנק כמדריכת ספורט ונהגה לשחק כדורעף לצד הבנים. לאחר שרותה הצבאי היא למדה ב. היא ייצגה את ישראל בתחרויות ביוון ובטורקיה. לצד השתתפות בתחרויות ספורט עסקה שנים רבות בחינוך גופני בבתי ספר יסודיים ובחטיבת הביניים. בנוסף עסקה גם בהדרכת אמנות.

### 1953
פרנק השתתפה לראשונה בתחרות בינלאומית ב שנערכה בשנת 1953 בקפיצה לגובה.

### 1957
ב שנערכה בספטמבר 1957 היא זכתה במדליית ארד בריצת 80 מטר משוכות בתוצאה של 14.2 שניות, אחרי ג'ניפר פרייזר מהממלכה המאוחדת (13.3 שניות) ואילנה קרשיק מישראל (14.2 שניות). נוסף לכך, היא סיימה במקום רביעי בקפיצה לגובה בתוצאה של 1.53 מטר, תוצאה זהה למקום שלישי.

### 1959
באליפות אס"א שנערכה באצטדיון המכביה בתל אביב במאי 1959 זכתה בשתי מדליות זהב, בקפיצה לרוחק בשיא ישראלי חדש של 5.24 מטר, שיפור לשיא של אהובה קריביצקי (4.76 מטר) ובקפיצה לגובה בהשוואת השיא הישראלי של קריביצקי 1.55 מטר.

#### אלופת ישראל
באליפות ישראל שנערכה ביולי אותה שנה זכתה בשתי מדליות זהב בקפיצה לגובה בתוצאה של 1.50 מטר לפני עדינה קנצרשטיין מהפועל פתח תקווה (1.28 מטר) ובקפיצה לרוחק בתוצאה של 5.04 מטר לפני לאה לוי ממכבי תל אביב (5.04 מטר) ועופרה קופפר ממכבי רחובות (4.95 מטר).

באוניברסיאדה הראשונה שנערכה בטורינו שבאיטליה בספטמבר אותה שנה סיימה במקום שישי בקפיצה לגובה בתוצאה של 1.45 מטר

### 1960
באליפות ישראל שנערכה בשנת 1960 זכתה במדליית ארד בקפיצה לגובה בתוצאה של 1.35 מטר, אחרי מיכל למדני מהפועל כפר חיים (1.40 מטר) ורינה גוטסמן ממכבי חיפה (1.40 מטר).

### 1961
באליפות ישראל שנערכה בתחילת יולי 1961 זכתה במדליית כסף בקפיצה לגובה בתוצאה של 1.50 מטר, אחרי מיכל למדני מהפועל חדרה (1.50 מטר).

#### מדליית כסף במכבייה
ב שנערכה בשנת 1961 זכתה במדליית כסף בקפיצה לגובה בתוצאה של 1.40 מטר, אחרי מיכל למדני שקבעה שיא מכביה חדש של 1.53 מטר ולפני אנה מריה נורסה מאיטליה (1.40 מטר). נוסף לכך, השתתפה בריצת משוכות, קפיצה לרוחק ובריצת שליחות 4x100 מטר.

## חיים אישיים
נשואה לעמי פרנק אותו הכירה בשרותה הצבאי. לזוג שתי בנות, עירית ילידת 1964 ועפרית ילידת 1968, שישה נכדים ונכדה.

## שיאים אישיים
* קפיצה לגובה: 1.56 מטר

## קישורים חיצוניים

* אלבום משפחות ממוחשב. מרכז גנאלוגי ע"ש סר ארתור גילברט, ראשון לציון

## הערות שוליים

קטגוריה:אלופות ישראל בקפיצה לגובה
קטגוריה:אלופות ישראל בקפיצה לרוחק
קטגוריה:אלופי ישראל בקפיצה לרוחק
קטגוריה:ישראליות שנולדו ב-1941
קטגוריה:ישראלים שנולדו ב-1941
וירטוס סגאפרדו ארנה

**וירטוס סגאפרדו ארנה** (באיטלקית: **Virtus Segafredo Arena**), הידוע מטעמי חסות פשוט כ**סגאפרדו ארנה** (**Segafredo Arena**), היא זירת ספורט בבולוניה, איטליה, בעלת קיבולת של 9,980 מושבים, מהזירות הגדולות במדינה. הזירה נפתחה בנובמבר 2019 ומארחת את משחקי הבית של קבוצת הכדורסל וירטוס בולוניה מליגת העל האיטלקית והיורוליג.

## היסטוריה
האצטדיון נחנך ב-10 בנובמבר 2019 במשחקה של וירטוס בולוניה מול אוניברסו טרוויזו, שנגמר בניצחון של וירטוס 84–79. ב-25 בדצמבר, בדרבי מול פורטיטודו בולוניה, 9,166 אוהדים צפו במשחק בסגפראדו ארנה, וקבעו שיא אוהדים חדש של וירטוס למשחק ליגה.

בינואר 2020, הזירה פורקה ונבנתה מחדש בספטמבר, כדי לארח את הפיינל פור של הסופר קאפ האיטלקי 2020. הסגאפרדו ארנה הפך למגרש הביתי הרשמי של וירטוס לעונת 2020/21 בליגת העל האיטלקית והיורוקאפ.

באפריל 2021, הודיע מאסימו זאנטי, הבעלים של וירטוס, שהקבוצה תישאר בסגאפרדו ארנה לפחות לשלוש עונות נוספות, בתקווה להתחיל לבנות זירה חדשה ב-2022.

ב-11 ביוני 2021, בסגאפרדו ארנה, וירטוס ניצחה את יריבתה ההיסטורית אולימפיה מילאנו בגמר הליגה, וזכתה באליפות ה-16 בתולדותיה והראשונה זה עשרים שנה.

בנובמבר 2021, הזירה הועברה לביתן אחר עם קיבולת של 9,980 מושבים ונחנכה ב-17 בנובמבר למשחק יורוקאפ נגד רייר ונציה. ב-11 במאי 2022, הזירה אירחה את גמר היורוקאפ בין וירטוס לבורסאספור, בו ניצחה וירטוס 80–67. המשחק קבע שיאים חדשים למועדון עם הכנסות של 718,279 אירו וכמעט 10,000 אוהדים בקהל.

## גלריה

קובץ:Virtus Arena 2019.jpg|סגאפרדו ארנה בנובמבר 2019
קובץ:Segafredo Arena 2019.jpg|סגאפרדו ארנה בדצמבר 2019
קובץ:Virtus Segafredo Arena 2020.jpg|סגאפרדו ארנה בספטמבר 2020
קובץ:Segafredo Arena 2020.jpg|סגאפרדו ארנה באוקטובר 2020
קובץ:Segafredo Arena 2021.jpg|סגאפרדו ארנה ביוני 2021
קובץ:Virtus Segafredo Arena 2022.jpg|סגאפרדו ארנה באפריל 2022
קובץ:Virtus Segafredo Arena EuroCup 2022.jpg|סגאפרדו ארנה במאי 2022


## ראו גם
* וירטוס בולוניה

## קישורים חיצוניים

* 

## הערות שוליים

קטגוריה:אולמות כדורסל באיטליה
קטגוריה:בולוניה: ספורט
קטגוריה:בולוניה: מבנים
קטגוריה:איטליה: אצטדיונים ומתקני ספורט
סיפור מגילת אסתר (ציור)

"**סיפור מגילת אסתר**", או "**ציור לפורים**" (1893), הוא ציור המתאר חלקים ממגילת אסתר ומיוחס ליוסף צבי גייגר. העבודה נמצאת כיום באוסף מוזיאון ישראל.

## תיאור
הציור היה באוסף היודאיקה של היינריך פויכטונגר. בשנת ה'תשכ"ט (1969-1968) נרכש אוסף פויכטונגר כולו על ידי מוזיאון ישראל, ובתוכו ציור זה. העבודה הוצגה בתערוכת האוסף, שנערכה במוזיאון בשנת 1971, תחת השם "ציור לפורים". ישעיהו שחר, אוצר התערוכה, ייחס את הציור ליוסף צבי גייגר בעקבות כתובת בחלקו התחתון של הציור, המעידה על מקום ותאריך היווצרו: "נעשה בשנת תרנ"ג לפ"ק פה עיה"ק צפתוב"ב אמן:". ייחוס זה נתמך ברישום בגב העבודה על פי שמחה קפלן, ולפיה אליהו גייגר, בן האמן, אישר את מקורה של היצירה בשנת 1960.

חביבה פלד מביאה במאמרה אודות גייגר את השערתו של יצחק איינהורן, כי העבודה נעשתה על ידי משה בן יצחק מזרחי. השערה זו נשענה על השוואה להדפס אבן מאוספו. עם זאת, פלד שוללת השערה זו בהתבסס על השוואת סגנון הקליגרפיה של שני האמנים.

בדומה לעבודות כגון "עקדת יצחק" מאת גייגר, גם כאן למרות השימוש בסממנים ריאליסטים בני התקופה, הציור איננו חורג מן הסגנון העממי-סמלי. גייגר איננו יוצר רקע כל שהוא לתיאורים. המרחב מסומל על ידי בתיאור עשב או מרצפות בלבד. התיאור ממחולק לשלושה רגיסטרים (רצועות רוחב), המוקפות במסגרת ובה דגם של מלבנים צבעוניים, המשתלבים גם בעלילת הסיפור כפרטים אדריכליים. לצד התיאורים מופיעות כתובות המבארות את הסצנות השונות. ברגיסטר העליון מופיע תיאור של המן, החובש כובע ליצנים בעל שלושה חלקים. הוא אוחז בידו חצוצרה ומוליך סוס עליו רוכב מרדכי היהודי, המתואר לבוש בגדי מלכות ואוחז בידו ספר תורה קטן. לצידו מתוארת אסתר המלכה לפני אחשוורוש, החובש כתר מלכות גדול.

ברגיסטר האמצעי מתוארים שלושה פרשים, היוצאים לבשר בממלכה על הגזרות כנגד היהודים. הם מתוארים כחיילים עות'מאנים, שלראשיהם תרבושים. הרגיסטר התחתון, ובו סיפור הריגת עשרת בני המן, מחולק לשני חלקים של אותו הסיפור בעזרת עמוד המעוטר בבסיסו עם דמות חיה. בצד ימין מתוארים הבנים כקבוצה של דמויות סכמאטיות, שלראשן כובע משולש. מאחוריהם חייל חבוש קסדה, האוחז בשוט ועל כתפו תלוי רובה. בצד ימין מתואר חייל נוסף, החובש קסדה מעוטרת, התולה את אחד הבנים על העמוד. בצידו השני של התיאור, ברוח החג, צייר האמן 21 רגלים לעשרת בני המן.

## הערות שוליים

קטגוריה:יוסף צבי גייגר
קטגוריה:מוזיאון ישראל: ציורים
קטגוריה:יצירות משנת 1893
קטגוריה:פורים
קטגוריה:ציורים בעלי מוטיב יהודי
קטגוריה:ציורי שמן
קטגוריה:אסתר בציורים
אנג'לו פטרגליה

**אנג'לו פטרגליה** (; נולד ב-5 במאי 1954) הוא מפיק מוזיקלי ופזמונאי אמריקאי. היה חבר בלהקת הגל החדש Face to Face, והתפרסם בעיקר בזכות עבודתו לצד קינגס אוף ליאון.

## שנותיה הראשונות
פטרגליה נולד בברונקס, וגדל בפלהם, ניו יורק. אביו היה שוער כדורגל, ואילו אימו הייתה מנהלת חשבונות. כשהגיע לכיתה ג' החל לנגן בגיטרה, בהשראת הופעותיו הקצרות של ריקי נלסון בתוכנית *The Adventures of Ozzie and Harriet*. פטרגלה למד אמנות חזותית בקולג' של ניו אינגלנד.

## קריירה
פטרגליה הפיק וכתב כמה אלבומי אולפן יחד עם להקת קינגס אוף ליאון. יחד עם לארי גוטליב וקים ריצ'י קיבל מועמדות לפרס גראמי ככותבי השיר "Believe Me Baby (I Lied)" של טרישה יירווד. פטרגליה כתב גם את השיר "One Big Love" של פטי גריפין שנכלל באלבום *Flaming Red*. מאוחר יותר הוקלט "One Big Love" על ידי אמילו האריס. גרסת כיסוי זו נכללה באלבום *Red Dirt Girl*, שזכה בפרס גראמי לאלבום הפולק העכשווי הטוב ביותר. פטרגליה היה שותף לכתיבת אלבום הבכורה של הזמרת טיילור סוויפט, *[[Taylor Swift]]*.

## קישורים חיצוניים

## הערות שוליים

קטגוריה:מפיקים מוזיקליים אמריקאים
קטגוריה:פזמונאים אמריקאים
קטגוריה:אמריקאים שנולדו ב-1954
חומצה תת-כלורית

חומצה תת-כלורית (Hypochlorous acid) היא חומצה חלשה שנוסחתה HOCl החומר נוצר בתגובת דיספרופורציונציה  בין גז כלור למים  . 

Cl_ +H_2O_\rightleftarrows HOCl_ +HCl_

בשל תגובת שיווי משקל זו לא ניתן לבודד את החומצה התת-כלורית מהתמיסה. החומצה נמצאת בתמיסה בשיווי משקל עם היון OCl^-

HOCl + H_2O \rightleftarrows OCl^- +H_3O^+ 
גם החומצה התת-כלורית וגם היון הם מחמצנים ומשמשים כחומרי חיטוי.

החומצה נוצרת גם בתגובת שיווי משקל בין  Cl2O למים

2HOCl\leftrightarrows Cl_2O +H_2O   \qquad   K_= 3.55*10^

HOCl הוא מחמצן חזק מכלור 

2HOCl_ +2H^+_ +2e^- \longrightarrow Cl_ +2H_2O_    \qquad   E^\circ=+1.63V

בשל תכונות החיטוי של החומר משמשים מלחי החומצה התת-כלורית: נתרן תת-כלורי וסידן תת-כלורי כחומרי ניקוי וחיטוי. החומצה נוצרת בתאי דם לבנים כנגד גורמי מחלה.

:
## קישורים חיצוניים

קטגוריה:כלור: תרכובות
קטגוריה:תרכובות אי-אורגניות
קטגוריה:חומצות מינרליות
When You're Gone (שיר של שון מנדס)

"**When You're Gone**" (בעברית: "**כשאת נעלמת**") הוא סינגל שהוקלט על ידי הזמר-יוצר הקנדי שון מנדס. הוא יצא לאור ב-31 במרץ 2022, על ידי חברת התקליטים איילנד רקורדס, כסינגל שלא מתוך אלבום אולפן.

## רקע וכתיבה
השיר נכתב על ידי סקוט האריס, מנדס ויונה שי, שגם הפיקו אותו. ב-19 במרץ 2022 הופיע מנדס לראשונה עם השיר בשידור חי ב-South by Southwest, שמתקיים מדי שנה באוסטין שבטקסס. הוא פרסם מספר קטעים מהאודיו של "When You're Gone" בעמוד הטיקטוק שלו. את הפרטים המלאים על השיר, כולל עטיפתו, אורכו ויום יציאתו, פרסם ב-29 במרץ, יומיים לפני פרסומו.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-107.7 מיליון השמעות.

## הרכב
"When You're Gone" הוא שיר פופ רוק, המתאר את סופה של מערכת היחסים בין מנדס לבת-זוגו, קמילה קביו, בדומה לסינגל הקודם שלו מסוף 2021, "It'll Be Okay". במעבר מהבית הראשון לפזמון הוא שר: "קשה לי לשחרר אותך, אני מנסה להחזיק מעמד, להחזיק מעמד. אני לא רוצה לדעת איך זה כשאת אינך.

## וידאו קליפ
הווידאו קליפ הרשמי פורסם ב-31 במרץ 2022, יחד עם צאת השיר. נכון ליולי 2022 עומד מונה הצפיות של הקליפ על למעלה מ-20 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי שון מנדס
קטגוריה:שירים באנגלית
קטגוריה:שירים שנכתבו על ידי סקוט האריס
קטגוריה:שירים שנכתבו על ידי שון מנדס
קטגוריה:שירים על פרידה
קטגוריה:שירי פופ רוק
קטגוריה:סינגלים בהוצאת איילנד רקורדס
מוחמד יוסוף

**מוחמד יוסוף** (בערבית: **محمد يوسف**; נולד ב-26 במרץ 1988) הוא כדורגלן קומורי המשחק בעמדת הקשר.

## קריירת מועדונים
יוסוף התחיל את הקריירה שלו במחלקת הנוער של לה האבר ובקיץ  הצטרף לקבוצה הבוגרת. בקיץ  הושאל לקרטיי. ב-16 באפריל 2011 הבקיע את שער הבכורה שלו בקריירה בתיקו 1-1 נגד שטרסבורג.

בקיץ  חתם בוואן. עונתו השנייה במועדון הייתה עונת השיא שלו כאשר כבש 10 שערים ב-37 משחקים. בסיום העונה חתם באמיין.

בקיץ  עזב את צרפת וחתם בארגוטליס מליגת העל היוונית. את העונה סיים עם 6 שערים ב-27 משחקים, שלא סייעו לקבוצתו לשרוד בליגה הראשונה. שנה לאחר מכן חתם בווריה וכעבור שנה הצטרף ללבדיאקוס.

בקיץ  חזר לצרפת וחתם באז'אקסיו

## קריירה בין-לאומית
בשנת  הצטרף לנבחרת קומורו. ב-28 במרץ 2011 ערך את הופעת הבכורה שלו בנבחרת בהפסד 0–3 ל. ב-15 בנובמבר 2011 הבקיע את שער הבכורה שלו בהפסד 1–4 ל.

נכלל בסגל הנבחרת לגביע אפריקה לאומות 2021.

## קישורים חיצוניים

קטגוריה:כדורגלנים צרפתים
קטגוריה:כדורגלנים קומורים
קטגוריה:קשרי כדורגל צרפתים
קטגוריה:קשרי כדורגל קומורים
קטגוריה:כדורגלני לה האבר
קטגוריה:כדורגלני קרטיי
קטגוריה:כדורגלני אמיין
קטגוריה:כדורגלני ארגוטליס
קטגוריה:כדורגלני וריה
קטגוריה:כדורגלני לבדיאקוס
קטגוריה:כדורגלני אז'אקסיו
קטגוריה:פריז: כדורגלנים
קטגוריה:כדורגלני נבחרת קומורו
קטגוריה:כדורגלני גביע אפריקה לאומות 2021
קטגוריה:צרפתים שנולדו ב-1988
It'll Be Okay

"**It'll Be Okay**" (בעברית: "**זה יסתדר**") הוא סינגל שהוקלט על ידי הזמר-יוצר הקנדי שון מנדס. הוא יצא לאור ב-1 בדצמבר 2021, על ידי חברת התקליטים איילנד רקורדס, כסינגל שלא מתוך אלבום אולפן.

## רקע וכתיבה
השיר נכתב על ידי סקוט האריס, אדי בנג'מין, מנדס ומייק סבאת', שגם הפיקו אותו. מנדס הכריז לראשונה על הוצאת השיר ב-30 בנובמבר 2021. בנוסף, חשף את עטיפתו ואת תאריך יציאתו, למחרת בשעה 19:00 (שעון קנדה).

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-174.8 מיליון השמעות.

## וידאו קליפ
הווידאו קליפ הרשמי של השיר פורסם ב-13 בינואר 2022. נכון ליולי 2022 עומד מונה הצפיות של הקליפ על למעלה מ-38.7 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי שון מנדס
קטגוריה:שירים באנגלית
קטגוריה:שירים שנכתבו על ידי סקוט האריס
קטגוריה:שירים שנכתבו על ידי שון מנדס
קטגוריה:שירים על פרידה
קטגוריה:בלדות משנות ה-2020
קטגוריה:סינגלים בהוצאת איילנד רקורדס
מאראווי

**מאראווי** (באנגלית: **Marawi**) הידועה רשמית בשם **העיר האסלאמית מאראווי** היא עיר בפיליפינים. העיר היא בירת פרובינציה לאנאו דל סור  במחוז בנגסמורו באי מינדנאו. על פי מפקד האוכלוסין לשנת 2020, מתגוררים בעיר 207,010 תושבים. 

העיר התפרסמה בשנת 2017, כאשר נערך בה קרב המכונה "הקרב על מאראווי", עימות מזוין שפרץ ב-23 במאי בין כוחות הביטחון של הפיליפינים לבין ארגונים אסלאמיים ג'יהאדיסטים הנאמנים למדינה האסלאמית (דאעש) בו העיר ספגה נזק רב.

## היסטוריה
מאראווי נוסדה בשם **Dansalan** באוקטובר 1639 על ידי הספרדים בראשות הכובש פרנסיסקו אטיינסה שהגיע מאיליגן וניסה לכבוש את כל אזור אגם לנאו. עם זאת, הוא נזנח מאוחר יותר באותה שנה. הספרדים חזרו לאזור רק כשהחלו בכיבוש סולטנות מגינדנאו בסוף המאה ה-19, רק כדי לנטוש שוב כאשר האמריקאים הגיעו לשם בשנת 1900. היא שימשה כבירת פרובינציית לנאו הבלתי מחולקת בין השנים 1907 ל-1940.

בשנת 1956 תיקן חוק הרפובליקה מס' 1552 את האמנה ושינה את שמה הרשמי של העיר מדנסלאן למאראווי.

שינוי שמה של העיר ל"העיר האסלאמית של מאראווי" הוצע על ידי הצעת חוק פרלמנטרית מס' 261 בבאטאסאנג פמבנסה, הפרלמנט לשעבר של הפיליפינים בתקופת משטר פרדיננד מרקוס, על פי הדיווחים כדי למשוך כספים מהמזרח התיכון.

### הקרב על מאראווי

ב-23 במאי 2017 תקף ארגון תומך המדינה האסלאמית בעיראק בשם מיליציית מאוט את העיר. הקרב על מאראווי - הידוע גם כמצור מאראווי, התנגשות מאראווי ומשבר מאראווי - החל ב-23 במאי. CNN הפיליפינים דיווחו שללוחמים היו למעלה מ-500 איש. נשיא הפיליפינים, רודריגו דוטרטה, הכריז על ממשל צבאי באי מינדנאו, בו התנהלו הקרבות, תחילה עד 31 בדצמבר 2017, ולאחר מכן האריך אותו עד סוף 2018 ולאחר מכן שוב עד סוף 2019 (העיר שוחררה משליטה מיליטנטית ב-17 באוקטובר ופעולות הקרב הסתיימו רשמית ב-23 באוקטובר.

## דת ולהט"ב
מאראווי היא עיר מוסלמית בעיקרה, כאשר המוסלמים מהווים 99.6% מהאוכלוסייה. החוק הפלילי השרעיה קיים אך ללא סקילה, קטיעות, הלקות או עונשים אחרים הקשורים בדרך כלל לשריעה מכיוון שהם בניגוד לחוק הפיליפינים. הפצת מוצרים אלכוהוליים והימורים אסורה ונשים חייבות לכסות את ראשן, אם כי לא מוסלמים פטורים מכלל זה. מלבד חוקי השריעה בעניינים אישיים, חוקים אלה אינם חלים במקומות אחרים בלנאו דל סור.

פעילות מינית לא מסחרית בהסכמה בין שני אנשים מאותו מין בפרטיות אינה נחשבת כפשע בפיליפינים, אם כי התנהגות מינית או חיבה המתרחשים בפומבי עשויים להיות כפופים לאיסור "השערורייה החמורה" בסעיף 200. מאראווי היא העיר היחידה בפיליפינים שבה פעילות מינית מאותו המין אינה חוקית.

## קישורים חיצוניים

* 
* 

## הערות שוליים

קטגוריה:הפיליפינים: ערים
קטגוריה:יישובים שהוקמו ב-1639
Mobile (שיר של אבריל לאבין)

"**Mobile**" (בעברית: "**נייד**") הוא סינגל שהוקלט על ידי הזמרת-יוצרת הקנדית אבריל לאבין. הוא יצא לאור במאי 2003, על ידי חברת התקליטים אריסטה רקורדס, כסינגל אחרון מתוך *[[Let Go]]*, באוסטרליה ובניו זילנד. הוא נכתב על ידי לאבין וקליף מגנס, שגם הפיק אותו. הוא צבר למעלה מ-15.7 מיליון השמעות בספוטיפיי.

## ביקורות
פאט בלשיל ממגזין ה"רולינג סטון" כינה את "Mobile" כלהיט. הוא ציין כי קולה של לאבין משתלב היטב עם צלילי הגיטרות האקוסטיות והחשמליות. הוא אף טען כי לפעמים ניתן לשכוח לרגע שאבריל היא זמרת קאנטרי במקור.

## הצלחה מסחרית
"Mobile" פורסם כסינגל להשמעות ברדיו בלבד באוסטרליה וכסינגל אירפליי ופיזי בניו זילנד. העותק הפיזי כלל את "Complicated" ושתי רצועות בי-סייד שלא פורסמו בעבר, "Let Go" ו-"All You Will Never Know". הן גם מופיעות באלבום האוסף *[[B-Sides]]*. השיר הופיע לראשונה במקום ה-36 במצעד הסינגלים של ניו זילנד. הוא בילה 11 שבועות במצעד, והגיע לשיאו ב-8 ביוני 2003 במקום ה-26.

## מיקומי שיא

## קישורים חיצוניים

## הערות שוליים

קטגוריה:שירי 2002
קטגוריה:סינגלים מ-2003
קטגוריה:שירי אבריל לאבין
קטגוריה:שירים באנגלית
קטגוריה:שירים שנכתבו על ידי אבריל לאבין
קטגוריה:שירים על טלפונים
קטגוריה:סינגלים בהוצאת אריסטה רקורדס
קטגוריה:סינגלים בהוצאת RCA רקורדס
הר אוברלורד

[שמאל|ממוזער|250x250 פיקסלים|[מפה טופוגרפית של הר אוברלורד (קנה מידה 1:250,000)]]
**הר אוברלורד** (באנגלית: **Mount Overlord**) הוא הר געש רדום גדול, מסוג חרוט געשי; הממוקם ברכס מאונטניר, בקצה הצפוני של מישור דספשן, באזור חוף בורכגרווינק של ארץ ויקטוריה, שבאנטארקטיקה.

הר אוברלורד ממוקם 92 קילומטרים מחוף ים רוס.

הר אוברלורד ממוקם בסמוך ממזרח לראשו של קרחון אוויאייטור.

להר אוברלורד צורת חרוט, מדרונות החרוט מכוסים קרח.

להר יש קלדרה, בקוטר 1.2 קילומטרים.

גובהו של הר אוברלורד 3,395 מטרים מעל פני הים.

## גאולוגיה

הסלעים הוולקניים מהמדרון המערבי של ההר, מתוארכים ללפני כשבעה מיליון שנה (תקופת המיוקן), ולכן הר הגעש נחשב רדום.

## היסטוריה
### מקור השם

שמו של ההר ניתן לו על ידי משלחת החקר הצפונית ( the northern party) של משלחת הסקר הגאולוגי האנטארקטי מטעם ניו זילנד (NZGSAE), אשר חקרה את האזור בעונת המחקר (הקיץ האנטארקטי) שבשנים 1962 – 1963.

זהו שם תיאורי - ההר מתנשא מעל ו"שולט" מעל הפסגות הנמוכות יותר שסביבו.

באנגלית "אוברלורד" משמעו "שליט".

## קישורים חיצוניים

אוברלורד
אוברלורד
אוברלורד
רשימת חיסול

**רשימת חיסול** (באנגלית: **The Terminal List**) היא סדרת טלוויזיה אמריקאית שעלתה לשידור ב-1 ביולי 2022 ברשת פריים וידאו, ומבוססת על ספר מתח באותו שם מאת ג'ק קאר, בעברו קצין ביחידת אריות הים.

הסדרה דובבה לעברית, כאשר היא כוללת את הקולות של גילן שחף, גולן גרוס ומיה אלון..

## עלילה
הסדרה גוללה את סיפורו של לוטננט קומנדר ג'יימס ריס (פראט), מפקד צוות ביחידת אריות הים שהוביל את צוותו לפעולה בסוריה לתפיסתו או הריגתו של מחבל בכיר. במהלך הפעולה נקלע הצוות למארב וכמעט כלל לוחמיו של ריס נהרגו, זולת אחד הלוחמים והוא עצמו. עם שובו מן המשימה הוא החל לחשוד כי הצוות נפל קורבן למזימה שמקורה בממשל האמריקני.

## קישורים חיצוניים
* 

* 

## הערות שוליים

קטגוריה:סדרות מתח אמריקאיות
קטגוריה:סדרות טלוויזיה אמריקאיות שעלו לשידור בשנת 2022
ניקו גריתאם

**ניקו ג'יימס גריתאם** (באנגלית: **Nico James Greetham**; נולד ב-5 במרץ 1995) הוא שחקן ורקדן אמריקאי. גילם את קלווין מקסוול בסדרת הטלוויזיה "פאוור ריינג'רס פלדת הנינג'ה" ואת ניק בסרט המוזיקלי "הנשף".

## ביוגרפיה
גריתאם נולד בוודברידג' (אנ'), וירג'יניה. הוא למד בתיכון אוסבורן פארק (אנ'). הוריו רופאים. אביו ממוצא סקוטי ואמו ממוצא קולומביאני. יש לו שתי אחיות.

## קריירה
גריתאם היה מתעמל בילדותו, אך נפצע בגיל שמונה, מה שאילץ אותו להפסיק לעסוק בספורט. לאחר מכן, הוא החל לרקוד, ושאף להתחרות בתוכנית המציאות *So You Think You Can Dance*. בשנת 2013 נבחן בהצלחה בעונה העשירית של התוכנית, והגיע בה לגמר. הוא עבר ללוס אנג'לס, ולאחר מכן החל לעסוק במשחק.

בשנת 2017 החל לשחק בתפקיד ראשי בסדרת הטלוויזיה "פאוור ריינג'רס פלדת הנינג'ה".

בשנת 2020 שיחק בסרט הקומדיה המוזיקלי"הנשף" שביים וכתב ראיין מרפי עבור שירות הזרמת המדיה "נטפליקס". 

בשנת 2022 שיחק בתפקיד חוזר בסדרת הטלוויזיה "באהבה, ויקטור".

## פילמוגרפיה
### קולנוע

### טלוויזיה

## קישורים חיצוניים
* 

## הערות שוליים

קטגוריה:אמריקאים ילידי וירג'יניה
קטגוריה:שחקני קולנוע וטלוויזיה אמריקאים
קטגוריה:רקדנים אמריקאים
קטגוריה:משתתפים בתוכניות מציאות אמריקאיות
קטגוריה:אמריקאים ממוצא סקוטי
קטגוריה:אמריקאים ממוצא קולומביאני
קטגוריה:אמריקאים שנולדו ב-1995
Somewhat Loved

הוא שיר של צמד הפקת ה-R&B האמריקאי ג'ימי ג'אם וטרי לואיס בהשתתפות הזמרת-יוצרת האמריקאית מריה קארי, שהוקלט עבור אלבום האולפן הראשון של הצמד, *Jam & Lewis: Volume One* (2021). הוא הופץ כסינגל השלישי מתוך האלבום ב-10 ביוני 2021. השיר הגיע למקום התשיעי במצעד שירי ה-R&B למבוגרים בארצות הברית ולמקום ה-30 במצעד ה-R&B/היפ-הופ איירפליי בארצות הברית.

## רקע
[ימין|ממוזער| [מריה קארי (בתמונה) קיבלה שבחים על היכולות הקוליות שלה בשיר; הוא היה לשירה ה-15 שדורג בעשירייה הפותחת במצעד ה-R&B למבוגרים של בילבורד.]]
ג'ימי ג'אם וטרי לואיס החלו לעבוד עם מריה קארי לראשונה ב-1999 על אלבום האולפן השביעי שלה *[[Rainbow (אלבום של מריה קארי)|Rainbow]]*, שהנפיק את הלהיט "Thank God I Found You" שדורג במקום הראשון במצעד הבילבורד הוט 100; הוא נכתב והופק על ידי השלישייה (שהפך ל-15 של קארי ול-13 של הצמד כמפיקים, שדורג במקום הראשון במצעד). הצמד הפיק את "" מאותו האלבום, שהגיע לעשירייה הראשונה במצעד מצעד שירי הדאנס קלאב של ארצות הברית. לאחר מכן, שיתופי פעולה שלהם באלבומים הבאים של קארי אירעו ב-*[[Glitter (אלבום)|Glitter]]* (2001) ו-*[[Charmbracelet]]* (2002), שירים כמו "Through the Rain" ו-"Yours".

שני עשורים מאוחר יותר, באפריל 2019, ג'אם ולואיס הכריזו על אלבום האולפן הראשון שלהם כאמני הקלטות, שכלל מגוון להיטי R&B שהם כתבו לאורך השנים עבור האלבום, בהם התארחו אמניות כדוגמת מרי ג'יי בלייג', טוני ברקסטון וקארי. קארי הצהירה כי,"העבודה עם [ג'אם ולואיס] לאורך השנים הייתה אחד המסעות היצירתיים הגדולים ביותר שעשיתי אי פעם. זה כבוד גדול עבורי להשתתף באלבום של פעם בחיים".

## הרכב
ג'אם הצהיר, "שלחנו למריה משהו שחשבנו שיהיה מגניב עבורה. היא אהבה את זה, אך היה לה רעיון שהיא רוצה להקליט עמנו שיר שיהיה בסגנון א-קפלה עם קטע פסנתר. הרעיון היה גדול! והוא נהגה לפני שהיו לה ילדים. חיברנו את המילים לצד הפקה ולחן ויומיים אחר כך, היא שלחה משהו נוסף, אותו ערכנו מחדש. הדבר הזה הפך בהמשך לשיר המוגמר". לדברי קארי, היא כתבה את השיר כשהתאומים שלה היו תינוקות באותה התקופה. בהצהרה לעיתונות, ג'ימי ג'אם וטרי לואיס ציינו כי,"כשהתחלנו להקליט וליצור את *Jam & Lewis: Volume 1*, הכנו רשימת משאלות של כל האמנים האהובים עלינו. ההזדמנות להתאחד עם ידידתנו ושותפתנו להיכל התהילה של כותבי השירים מריה הייתה הגשמת רשימות המשאלות במיטבה".במגזין בילבורד ציינו שהשיר כלל "שכבות אינסופיות של שירה עקבית של קארי" וציינו כי "בשיר, קארי מציגה את היכולות הקוליות שלה".

## ביקורת
עם יציאתו, השיר זכה לביקורות חיוביות. איתן שאפילד מווראייטי הצהיר שהוא "נפתח עם השירה המיוחדת של קארי, תוך שילוב של פסנתר ובס. לאורך הגשר המוזיקלי, ניתן לשמוע את קולה הייחודי, בגבהים שאופייניים ולה". ב-*You Know I Got Soul* קבעו שמדובר בשיר "מהנה ונוסטלגי שכולל את כל השלושה, ומציג את מה שהם עושים בצורה הטובה ביותר".

לודוביץ' האנטר-טילני מפייננשל טיימס תיאר את הרצועה כ"חזרה מפוארת לעבר הכוללת שימושים בנבל, בכלי מקלדת מגוונים ושונים, בהכאה באצבע צרדה והפקת היפ הופ ונשמה שמשתלבת בצורה נכונה. השיר מציג את קארי כשהיא מגיבה לשברון לב בצורה שאין דומה לו, עם שירה אקסטרווגנטית הכוללת שריקות".

## מיקומי שיא

## קישורים חיצוניים

## הערות שוליים

קטגוריה:שירי מריה קארי
קטגוריה:שירים שנכתבו על ידי מריה קארי
קטגוריה:שירים על כאב לב
גולדן איגלס (TBTֹ)

גולדן איגלס (באנגלית: Golden Eagles) היא קבוצת כדורסל אמריקאית המשתתפת בטורניר ה-TBT. הקבוצה שיחקה לראשונה בטורניר ב-2016, הייתה סגנית האלופה ב-2019, וזכתה באליפות (ובפרס של מיליון דולר) ב-2020. סגל הקבוצה מורכב משחקני כדורסל מקצועיים שמתחרים מחוץ ל-NBA, רובם שיחקו כדורסל מכללות עבור קבוצת הכדורסל הגברים של מרקט גולדן איגלס. הקבוצה היא ישות עצמאית שנקראה על שם המכללה.

## היסטוריה
### טורניר ראשון: 2016
#### משחקים

#### סגל
מוריס אקר טרנט לוקט

דווייט בורק ג'ראל מקניל

דווייט בייקס דריק ווילסון

ג'ו צ'פמן ג'מיל ווילסון

דבנטה גרדנר ווסלי מתיוס (מאמן)

מרקוס ג'קסון טראוויס דינר (עוזר מאמן)

דריוס ג'ונסון-אודום

### טורניר שני: 2017
#### משחקים

#### סגל
מוריס אקר טרנט לוקט

חואן טוסקנו-אנדרסון ג'ראל מקניל

לורנס בלקלדג' דריוס ג'ונסון-אודום

ג'ו צ'פמן ג'מיל ווילסון

דבנטה גרדנר ווסלי מתיוס (מאמן)

דווייט בורק טראוויס דינר (עוזר מאמן)

דווייט בייקס

### הופעת בפיינל פור: 2018
#### משחקים

#### סגל
מוריס אקר ג'ייק תומאס

ווילי אטווד ג'ראל מקניל

לורנס בלקלדג' דריק ווילסון

קינמון באוורס ג'מיל ווילסון

אלגין קוק ברט פראל

טראוויס דינר ג'ו צ'פמן (מאמן)

### הופעה במשחק בגמר: 2019
#### משחקים

#### סגל
מוריס אקר ג'ייק תומאס

חואן טוסקנו-אנדרסו ג'ראל מקניל

לורנס בלקלדג' דריק ווילסון

אנדרו ראוזי ג'רוויס וויליאמס

קינמון באוורס ג'מיל ווילסון

אלגין קוק מו שרלו

דווייט בייקס ברט פראל

טראוויס דינר ג'ו צ'פמן (מאמן)

### אליפות: 2020

#### סגל
מוריס אקר דריק ווילסון

לוק פישר ג'רוויס וויליאמס

אנדרו ראוזי ג'מיל ווילסון

דריוס ג'ונסון-אודום מו שרלו

אלגין קוק ג'ו צ'פמן (מאמןׂ)

דווייט בייקס

טראוויס דינר

### הגנה על התואר:2021

#### סגל
מוריס אקר ונדר בלו

סקאר אנים דריק ווילסון

לוק פישר ג'רוויס וויליאמס

אנדרו ראוזי ג'מיל ווילסון

מאט לוג'סקי ג'ו צ'פמן (מאמןׂ)

אלגין קוק

טראוויס דינר

## מאזן לפי שנים

קטגוריה:קבוצות כדורסל אמריקאיות
איליה צאנוב

**איליה חאג'יטומאקב צאנוב** (בבולגרית: **Илия Хаджитомакев Цанов**; 27 ביולי 1835, וידין, האימפריה העות'מאנית – 27 במרץ 1901, סופיה, נסיכות בולגריה) היה משפטן, דיפלומט, ופוליטיקאי בולגרי, אשר בין השנים 1894–1896 כיהן כשר החוץ והדתות של נסיכות בולגריה.

## קורות חייו
איליה צאנוב נולד בווידין. רכש השכלה תיכונית בסבישטוב ובהמשך הועסק כפקיד ממשל במנגנון העות'מאני. מ-1968 הועסק כעורך דין בבית המשפט המסחרי בסופיה. לאחר המלחמה העות'מאנית-רוסית (1877–1878), השתלב במנגנון הממשל הזמני בבולגריה של האימפריה הרוסית. בהמשך, נמנה עם מייסדי ומנהיגי המפלגה הליברלית של בולגריה. כיהן כחבר האספה הלאומית הבולגרית הראשונה. בין השנים 1883–1884 כיהן כנציג דיפלומטי לאימפריה העות'מאנית. בין 1884–1886 כיהן כשר החוץ והדתות בממשלתו של פטקו קרבלוב.

בתפקידו כשר החוץ והדתות, נקלע צאנוב לראשיתו של המאבק בקהילה היהודית בין צעירי הקהילה לדור הוותיק (נוטאבלים). צעירי הקהילה דרשו לפטר את הרב הראשי הראשון גבריאל אלמושנינו ולמנות רב צעיר ומשכיל מקהילות מרכז אירופה. צאנוב דחה בתקיפות את הבקשה למנות רב זר מחוץ לבולגריה, ואף איים על הפונים וציין שאם הדרישה תישאר על כנה תפסיק ממשלת בולגריה לשלם את משכורתו של הרב הראשי.

איליה צאנוב הלך לעולמו בסופיה ב-1901.

## קישורים חיצוניים

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:דיפלומטים בולגרים
קטגוריה:משפטנים בולגרים
קטגוריה:ילידי 1835
קטגוריה:בולגרים שנפטרו ב-1901
ג'רל מרטין

**ג'רל מרטין** (באנגלית: **Jarell Martin**; נולד ב-24 במאי 1994) הוא כדורסלן אמריקאי המשחק בעמדת הפאוור פורוורד באדלייד 36' מליגת העל האוסטרלית

## קריירה
מרטין גדל בבאטון רוז', לואיזיאנה, ובשנת 2013 שיחק במשחק מקדונלד'ס אול-אמריקן. לקראת עונת 2013/2014 החל לשחק כדורסל בקבוצת הכדורסל של אוניברסיטת המדינה של לואיזיאנה. בעונתו הראשונה בקבוצה העמיד ממוצעים של 10.3 נקודות, 4.6 ריבאונדים ו-26.2 דקות למשחק. בעונתו השנייה העמיד ממוצעים של 16.9 נקודות ו-6.9 ריבאונדים למשחק, עם שיא קריירה של 28 נקודות במשחק נגד אוניברסיטת פלורידה ועם 15 דאבל דאבלים במהלך העונה.

ב-25 במרץ 2015 הכריז כי יתמודד בדראפט 2015 ב-NBA, וב-25 ביוני 2015 נבחר בבחירה ה-25 בדראפט על ידי ממפיס גריזליס. ארבעה ימים לאחר מכן הוא גילה כי שבר מאמץ בכף הרגל ימנע ממנו לשחק בליגת הקיץ של ה-NBA. למרות זאת, ב-10 ביולי החתימה אותו הקבוצה על חוזה רוקי. פחות מחודשיים לאחר מכן שבר את רגלו השמאלית, לאחר התנגשות עם שחקן אחר במהלך אימון. 

ב-18 בדצמבר 2015 ערך את הופעת הבכורה שלו ב-NBA בהפסד של הגריזליס 88–97 לדאלאס מאבריקס. ב-9 במרץ 2016 קלע שיא קריירה של 16 נקודות, 15 מהן במחצית הראשונה, בהפסד קבוצתו 96–116 לבוסטון סלטיקס. ב-28 בנובמבר 2016 השיג דאבל דאבל ראשון ב-NBA, כשרשם 11 נקודות ו-12 ריבאונדים בהפסד 85–104 לשארלוט הורנטס. עונת 2017/2018 ב-NBA הייתה עונת השיא שלו בליגה, כששיחק 73 משחקים וב-36 מהם פתח בחמישייה, כשהוא רושם ממוצעים של 7.7 נקודות, 4.4 ריבאונדים ואסיסט אחד ב-22.8 דקות למשחק. במהלך שהותו בממפיס שיחק גם באיווה אנרג'י מליגת הפיתוח של ה-NBA.

ב-23 ביולי 2018 עבר בטרייד לאורלנדו מג'יק תמורת דקארי ג'ונסון וזכויות הדראפט של טיילר הארווי. בעונתו היחידה בקבוצה רשם ממוצעים של 2.7 נקודות, 1.7 ריבאונדים ו-0.4 אסיסטים ב-7.8 דקות למשחק.

ב-16 באוגוסט 2019 חתם בקליבלנד קאבלירס, אך שוחרר ב-19 באוקטובר 2019.

ב-2 בפברואר 2020 חתם בריו גראנדה ואלי וייפרס מליגת הפיתוח של ה-NBA.

ב-2 בדצמבר 2020 חתם בסידני קינגס מליגת העל האוסטרלית. בעונתו הראשונה בקבוצה העמיד ממוצעים של 18 נקודות ו-7 ריבאונדים למשחק. ביוני 2021 האריך את חוזהו בקבוצה בעונה נוספת, ובתום העונה זכה עם הקבוצה באליפות.

ב-4 ביולי 2022 חתם על חוזה לשנתיים במכבי תל אביב.

## קישורים חיצוניים

## הערות שוליים

קטגוריה:אמריקאים ילידי לואיזיאנה
קטגוריה:באטון רוז': אישים
קטגוריה:כדורסלנים אמריקאים
קטגוריה:לואיזיאנה: כדורסלנים
קטגוריה:כדורסלני אוניברסיטת המדינה של לואיזיאנה
קטגוריה:בחירות דראפט של ממפיס גריזליס
קטגוריה:כדורסלני ממפיס גריזליס
קטגוריה:כדורסלני איווה וולבס
קטגוריה:כדורסלני אורלנדו מג'יק
קטגוריה:כדורסלני קליבלנד קאבלירס
קטגוריה:כדורסלני ריו גראנדה ואלי וייפרס
קטגוריה:כדורסלני סידני קינגס
קטגוריה:כדורסלני מכבי תל אביב
קטגוריה:אמריקאים שנולדו ב-1994
מנחם פולק

**הרב מנחם הלוי פולק** (ה'תרנ"א, 1891 - ה' בתשרי ה'תשי"ג, 24 בספטמבר 1952) היה רבה של סרנץ' שבהונגריה. בעיצומה של מלחמת העולם השנייה היגר לארצות הברית ופעל שם להצלת יהודי הונגריה בשואה.

## ביוגרפיה
נולד בעיר קליינורדיין שבהונגריה לאביו הרב אברהם מתלמידי הרב מאיר פערלעס מקרולא. אביו היה סוחר ביין אך הרבה לעסוק בתורה, והיה בקשרים טובים עם הרב חיים הלברשטאם בעל ה'דברי חיים'. הרב מנחם למד אצל הרב מאזעס חיים ליטש-רוזנבוים בקליינווארדיין, הרב שמואל רוזנברג באונסדורף (אנ'), והרב עקיבא סופר בפרשבורג. נסמך להוראה על ידי רבה של אונסדורף והרב מרדכי יהודה ווינקלר (לבושי מרדכי).

בשנת ה'תרע"ד, בהיותו בן 23, החל לכהן כרבה של סרנץ' וגם ניהל את הישיבה שם. בעת מלחמת העולם הראשונה הנהיג את קהילתו בשעותיה הקשות.

אשתו היא יהודית, ביתו של הרב פנחס בילליטצער, נצר למשפחת רבנים.

היה שותף בתנועת 'חיזוק הדת', ובספרו חלק הלוי הוא עוסק בחשיבות הגדולה של העמדת מורים יראי שמים שמתמחים בחינוך, ועומד על כך שיש להגדיל את משכורתם.

בשנת תש"א (1941) קיבל אישור להגר לאמריקה רק עבורו ועבור אשתו. באמריקה ניסה לפעול להצלת יהודי הונגריה, ועסק רבות בחיזוק ועידוד הניצולים שהגיעו לאמריקה, יחד עם עוד רבנים יוצאי הונגריה.

נפטר בה' תשרי ה'תשי"ג בניו יורק.

## ספריו
* שו"ת **חלק לוי** (ה'תרצ"ד)
* **עיון מנחם** א-ב, על אגדות הש"ס (ה'תש"ח)
* ספר **חלק לוי** על הש"ס (נדפס לאחר פטירתו)
* **חסד לאברהם**
* **חלק לוי** פירוש על מסכת אבות. יצא לאור מחדש לייקווד תשפ"ד, בתוספת תולדות המחבר.

## קישורים חיצוניים
* , 
* , 

קטגוריה:רבנים הונגרים
קטגוריה:תלמידי הרב עקיבא סופר
קטגוריה:רבנים אמריקאים
קטגוריה:ניצולי השואה: הונגריה
קטגוריה:מהגרים מהונגריה לארצות הברית
קטגוריה:הונגרים שנולדו ב-1890
קטגוריה:הונגרים שנפטרו ב-1952
עקרון באבינה

בפיזיקה, **העיקרון של באבינה** קובע שתבנית העקיפה מגוף אטום זהה לזו של חור באותו גודל וצורה עד כדי עוצמת האלומה הקדמית הכוללת. הוא נוסח בשנות ה-1800 על ידי הפיזיקאי הצרפתי ז'אק באבינה.

## הסבר
נניח ש- ***B*** הוא הגוף המפזר המקורי, ו- ***B'<nowiki/>*** הוא המשלים שלו, כלומר גוף שקוף. סכום תבניות הקרינה הנגרמות על ידי ***B*** ו- ***B'<nowiki/>*** חייב להיות זהה לתבנית הקרינה של האלומה הבלתי חסומה. במקומות שאליהם הקרן הבלתי מופרעת לא הייתה מגיעה, זה אומר שדפוסי הקרינה הנגרמים על ידי ***B*** ו- ***B***' חייבים להיות הפוכים בפאזה, אך שווים במשרעת.

דפוסי עקיפה מפתחים או גופים בגודל וצורה ידועים מושווים לדפוס העקיפה מהגוף הנמדד. לדוגמה, ניתן למצוא את גודל תאי הדם האדומים על ידי השוואת דפוס העקיפה שלהם עם מערך של חורים קטנים. אחת ההשלכות של העיקרון של Babinet היא פרדוקס ההכחדה, הקובע שבגבול העקיפה, הקרינה המוצאת מהקרן עקב חלקיק שווה לפעמיים החתך של החלקיק כפול השטף. הסיבה לכך היא שהקרינה המוצאת מהקרן היא סכום של הקרינה הנספגת בחלקיק או מוחזרת ממנו עם הקרינה המפוזרת קדימה. הקרינה הנספגת או מוחזרת שווה לשטף בחתך הרוחב של החלקיק. לפי עקרון באבינה האור המפוזר קדימה זהה לאור שיעבור דרך חור בצורת חלקיק, כך שכמות האור שפוזר קדימה שווה גם לשטף דרך חתך החלקיק.

העיקרון משמש לרוב באופטיקה אך הוא נכון גם לגבי צורות אחרות של קרינה אלקטרומגנטית והוא, למעשה, משפט כללי של עקיפה במכניקת גלים. העיקרון של Babinet מוצא שימוש רב ביכולתו לזהות 'שוויון' בגודל ובצורה.

## ניסוי הדגמה
ניתן לראות את ההשפעה בפשטות באמצעות לייזר. תחילה, מקם חוט דק (כ-0.1 מ"מ) בתוך קרן הלייזר וצפה בתבנית הדיפרקציה. לאחר מכן צפה בתבנית הדיפרקציה כאשר הלייזר זוהר דרך חריץ צר. החריץ יכול להתבצע או באמצעות מדפסת לייזר או מכונת צילום על ידי הדפסה על שקף או באמצעות סיכה השורטת קו על פיסת זכוכית שעושנה מעל להבת נר.

## העיקרון של באבינה בשידורי רדיו וראדאר
העיקרון של באבינה יכול לשמש בתחום שידורי הרדיו והראדאר כדי למצוא עכבות משלימות.

## ראו גם
* מכ"ם ביסטטי

## הערות שוליים

קטגוריה:פרדוקסים פיזיקליים
אנתוני בראון (כדורסלן)

**אנתוני לג'ון בראון** (באנגלית: **Anthony LeJohn Brown**; נולד ב-10 באוקטובר 1992) הוא כדורסלן אמריקאי המשחק בעמדות הסמול פורוורד והקלע במכבי ראשון לציון.

## קריירה
בשנת 2010 החל בראון לשחק כדורסל בקבוצת הכדורסל של אוניברסיטת סטנפורד. ב-25 ביוני 2015 נבחר בבחירה ה-34 בדראפט 2015 ב-NBA על ידי לוס אנג'לס לייקרס, וב-9 ביולי חתם על חוזה רוקי בקבוצה. הוא ערך את הופעת הבכורה שלו בקבוצה ב-30 באוקטובר 2015, והעמיד ממוצעים של 4 נקודות, 2.4 ריבאונדים ו-0.7 אסיסטים ב-20.7 דקות למשחק ב-29 המשחקים ששיחק במהלך העונה בליגה, כשבמקביל שיחק בלוס אנג'לס די-פנדרס מליגת הפיתוח של ה-NBA. ב-24 באוקטובר 2016 ויתרה עליו הקבוצה.

ב-30 באוקטובר 2016 נבחר בבחירה הראשונה על ידי איירי בייהוקס בדראפט ליגת הפיתוח. לאחר שהעמיד ממוצעים של 29.3 נקודות, 4.3 ריבאונדים ו-4.3 אסיסטים בשלושה משחקים, ב-21 בנובמבר חתם בניו אורלינס פליקנס. ב-9 בדצמבר שוחרר מהקבוצה. בתשעת משחקיו בפליקנס הוא העמיד ממוצעים של 3.9 נקודות ו-2.5 ריבאונדים ב-15.9 דקות. שלושה ימים לאחר מכן הוא חזר לאיירי בייהוקס.

ב-22 בינואר 2017 חתם על חוזה לעשרה ימים באורלנדו מג'יק, ובתום החוזה שב לבייהוקס ונבחר לקבוצת האולסטאר של המזרח בליגת הפיתוח. ב-1 באוגוסט 2017 חתם על חוזה דו כיווני במינסוטה טימברוולבס, ובמהלך העונה שיחק בעיקר באיווה וולבס מליגת הפיתוח. ב-29 באוגוסט 2018 חתם על חוזה למחנה האימונים של פילדלפיה 76', אך שוחרר מהקבוצה ב-10 באוקטובר.

ב-23 באוקטובר 2018 חתם על חוזה בפרטיזן בלגרד עד לתום העונה, אך עזב את הקבוצה ב-27 בנובמבר. ב-10 בינואר 2019 הצטרף ללייקלנד מג'יק מליגת הפיתוח של ה-NBA. ב-28 באוקטובר 2019 חתם בלימוז' מהליגה הצרפתית. ב-30 בדצמבר 2019 חתם בפואנלברדה מהליגה הספרדית. ב-6 ביולי 2020 חתם בפריז לבלואה הצרפתית. ב-29 באוקטובר 2021 חתם בבורסאספור מהליגה הטורקית. ב-12 בינואר 2022 חתם במכבי ראשון לציון.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת סטנפורד
קטגוריה:בחירות דראפט של לוס אנג'לס לייקרס
קטגוריה:כדורסלני לוס אנג'לס לייקרס
קטגוריה:כדורסלני סאות' ביי לייקרס
קטגוריה:כדורסלני לייקלנד מג'יק
קטגוריה:כדורסלני ניו אורלינס פליקנס
קטגוריה:כדורסלני אורלנדו מג'יק
קטגוריה:כדורסלני מינסוטה טימברוולבס
קטגוריה:כדורסלני איווה וולבס
קטגוריה:כדורסלני פרטיזן בלגרד
קטגוריה:כדורסלני לימוז'
קטגוריה:כדורסלני פואנלברדה
קטגוריה:כדורסלני פריז לבלואה
קטגוריה:כדורסלני מכבי ראשון לציון
קטגוריה:אמריקאים שנולדו ב-1992
שגרירות הממלכה המאוחדת ברוסיה

**שגרירות הממלכה המאוחדת ברוסיה** (ברוסית: **Посольство Великобритании в России**, באנגלית: **Embassy of the United Kingdom, Moscow**) היא הנציגות הדיפלומטית של הממלכה המאוחדת בפדרציה הרוסית. מתחם השגרירות הנוכחי נמצא ברובע ארבאט במוסקבה. כתובת בניין המשרדים שלה היא: סמולנסקאיה נברז'נאיה מספר 10.

## בניין השגרירות
השגרירות נבנתה על אתר של 0.92 דונם שהוחלף בשנות ה-60 לשני אתרים בלונדון. מתחם השגרירות המודרני החל להיבנות בשנת 1997 (האדריכלים אהרנדס, ברטון וקורלק). השגרירות נפתחה על ידי הנסיכה אן ב-17 במאי 2000.

## ראו גם
* יחסי הממלכה המאוחדת–רוסיה

## קישורים חיצוניים

*  

## הערות שוליים

קטגוריה:יחסי הממלכה המאוחדת – רוסיה
מוסקבה
קטגוריה:מוסקבה: מבנים
הממלכה_המאוחדת
קארה (מחוז)

מחוז **קארה** (בלועזית: **Kara**) הוא אחד מחמשת המחוזות ברפובליקה הטוגולזית. בירת המחוז היא העיר קארה. אוכלוסיית המחוז מונה קרוב ל־800 אלף תושבים.

## גאוגרפיה
קארה הוא המחוז השלישי בגודלו במדינה. הוא גובל בצפון במחוז סאוואן, במזרח בבנין, בדרום במחוז המרכז, ובמערב בגאנה. שטחו 11,738 קילומטרים רבועים.

## ראו גם
* מחוזות טוגו

## קישורים חיצוניים

קטגוריה:טוגו: מחוזות
פלאטו (מחוז)

**פלאטו** (בצרפתית: **Plateaux**) הוא אחד מחמשת המחוזות ברפובליקה הטוגולזית. בירת המחוז היא העיר אטאקפמה . אוכלוסיית המחוז מונה כ־1.4 מיליון תושבים.

## גאוגרפיה
מחוז פלאטו הוא המחוז הגדול ביותר בטוגו, עם שטח של מעט פחות מ־17,000 קילומטרים רבועים. הוא גובל בצפון במחוז המרכז , במזרח בבנין, בדרום במחוז מאריטים  ובמערב בגאנה. ההר הגבוה במדינה, הר אגו , שוכן במחוז.

## ראו גם

* מחוזות טוגו

## קישורים חיצוניים

קטגוריה:טוגו: מחוזות
מאריטים (מחוז)

**מאריטים** (צרפתית: **Maritime**, בתרגום לעברית: **ימי**) הוא אחד מחמשת המחוזות ברפובליקה הטוגולזית. בירת המחוז היא גם בירת המדינה – לומה. אוכלוסיית המחוז מונה כ־2.6 מיליון תושבים, מה שהופך אותו למאוכלס ביותר.

## גאוגרפיה
מחוז מאריטים הוא המחוז הקטן ביותר במדינה. שטחו 6,100 קילומטרים רבועים. זהו המחוז הדרומי ביותר בטוגו. הוא גובל בצפון במחוז פלאטו, במזרח בבנין, בדרום במפרץ גינאה ובמערב בגאנה. עיר הבירה, לומה, נמצאת בקצהו הדרומי, במפגש גבול גאנה–טוגו עם מפרץ גינאה.

## ראו גם

* מחוזות טוגו
## קישורים חיצוניים

קטגוריה:טוגו: מחוזות
מחוז המרכז (טוגו)

**מחוז המרכז** (בצרפתית: **Région Centrale**) הוא אחד מחמשת המחוזות ברפובליקה הטוגולזית. בירת המחוז היא סוקודה. אוכלוסיית המחוז מונה כ־625 אלף תושבים, מה שהופך אותו למחוז הכי פחות מאוכלס.

## גאוגרפיה
מחוז המרכז שוכן במרכז טוגו. שטחו הוא 13,317 קילומטרים רבועים. הוא גובל בצפון במחוז קארה, במזרח בבנין, בדרום במחוז מאריטים ובמערב בגאנה.

המחוז מחולק ל־4 תת־מחוזות: בליטה, סוטואובווה, טצ׳מבֵה וטצ'אוג'ו.

## ראו גם

* מחוזות טוגו

קטגוריה:טוגו: מחוזות
אלכסנדרה לוקשין

**אלכסנדרה לוקשין** (נולדה ב-10 בנובמבר 1994) היא אתלטית ישראלית, 3 פעמים ברציפות אלופת ישראל (2014–2016) בריצת 400 מטר משוכות ו-5 פעמים ברציפות אלופת ישראל (2020–2024) בריצת 100 מטר משוכות.

## ביוגרפיה
לוקשין גדלה בקריית מוצקין. למדה באורט קריית מוצקין. אחותה הבכורה, דריה לוקשין אף היא אתלטית מצטיינת, אלופת ישראל בריצה. היא מתאמנת בקבוצת מכבי חיפה כרמל.

### 2014
#### אלופת ישראל
באליפות ישראל שנערכה בשנת 2014 זכתה לוקשין במדליית זהב בריצת 400 מטר משוכות.

### 2015
במשחקים האירופיים שנערכו בבאקו, אזרבייג'ן ביוני 2015 היא סיימה במקום חמישי בריצת 400 מטר משוכות בתוצאה של 1:01.58 דקות וכן השתתפה בריצת שליחות 4x400 מטר, אך הרביעייה הישראלית פסלה.

שבועיים לאחר מכן, באליפות ישראל שנערכה באצטדיון הדר יוסף, תל אביב בסוף יוני אותה שנה היא זכתה במדליית זהב בריצת 400 מטר משוכות בתוצאה של 1:01.10 דקות, לפני אחותה דריה (1:02.28 דקות).

### 2016
באליפות ישראל שנערכה באצטדיון הדר יוסף ביוני 2016 היא זכתה במדליית זהב בריצת 400 מטר משוכות בתוצאה של 1:01.50 דקות, לפני כריסטינה ואניושב ממכבי השגים ראשון לציון (1:05.00 דקות).

### 2020

באליפות ישראל שנערכה באצטדיון הדר יוסף, בסוף יולי 2020 היא זכתה במדליית זהב בריצת 100 מטר משוכות בתוצאה של 13.96 שניות, לפני אלינה דרוזדוב מהפועל חולון (14.03 שניות) ונועה לוי ממכבי הישגים ראשון לציון (14.17 שניות).

### 2021
באליפות ישראל שנערכה באצטדיון הדר יוסף ביוני 2021 היא זכתה במדליית זהב בריצת 100 מטר משוכות בתוצאה של 13.72 שניות, לפני נועה לוי (14.20 שניות) ולינוי לוי (14.36 שניות), שתיהן ממכבי הישגים ראשון לציון.

### 2022
ממוזער|אלכסנדרה לוקשין על בימת המנצחים, אליפות ישראל 2022
באליפות ישראל שנערכה באצטדיון גבעת רם, ירושלים בסוף יוני אותה שנה היא זכתה במדליית זהב בריצת 100 מטר משוכות בתוצאה של 13.64 שניות, לפני לינוי לוי (14.14 שניות) ושיר קרניבסקי (14.21 שניות), שתיהן ממכבי ראשון לציון.

במסגרת משחקי המכביה העשרים-ואחת שנערכו באצטדיון גבעת רם ב-19 ביולי, זכתה לוקשין במדליית כסף בריצת 100 מטר משוכות בתוצאה של 14.74 שניות, אחרי נועה לוי (14.19 שניות).

### 2023
באליפות ישראל 2023
באליפות ישראל שנערכה באצטדיון גבעת רם, ירושלים בסוף יולי אותה שנה היא זכתה במדליית זהב בריצת 100 מטר משוכות בתוצאה של 13.33 שניות.

### 2024
באליפות ישראל שנערכה באצטדיון הדר יוסף מחודש ביוני 2024 היא זכתה במדליית זהב בריצת 100 מטר משוכות בתוצאה של 13.48 שניות.

## שיאים אישיים
### אצטדיון
* ריצת 100 מטר: 12.38 שניות (2021)
* ריצת 200 מטר: 25.39 שניות (2021)
* ריצת 400 מטר: 56.04 שניות (2014)
* ריצת 100 מטר משוכות: 13.33 שניות (2023)
* ריצת 400 מטר משוכות: 1:00.58 דקות (2014)

## קישורים חיצוניים

* 

## הערות שוליים

קטגוריה:אצניות ישראליות
קטגוריה:אלופות ישראל בריצת 100 מטר משוכות
קטגוריה:אלופות ישראל בריצת 400 מטר משוכות
קטגוריה:בוגרות אורט קריית מוצקין
קטגוריה:בוגרי אורט קריית מוצקין
קטגוריה:קריית מוצקין: ספורטאים
קטגוריה:ישראליות שנולדו ב-1994
קטגוריה:ישראלים שנולדו ב-1994
דריה לוקשין

**דריה לוקשין** (נולדה בשנת 1993) היא אתלטית ישראלית, אלופת ישראל בריצת 400 מטר ובריצת 400 מטר משוכות וסגנית אלופת המכביה בריצת 400 מטר משוכות (2009) ובריצת 400 מטר (2017).

## ביוגרפיה
לוקשין גדלה בקריית מוצקין. למדה באורט קריית מוצקין. אחותה הצעירה, אלכסנדה לוקשין אף היא אתלטית מצטיינת, אלופת ישראל בריצה. היא מתאמנת בקבוצת מכבי חיפה כרמל.

### 2009
#### מדליית כסף במכביה
בתחרויות האתלטיקה של המכביה השמונה-עשרה היא זכתה במדליית כסף בריצת 400 מטר משוכות בתוצאה של 1:06.36 דקות, אחרי ג'ניפר רייצ'ל סימונס מבריטניה (1:04.98 דקות) ולפני קריסטינה וניושב מישראל (1:08.35 דקות).

### 2015
במשחקים האירופיים שנערכו בבאקו, אזרבייג'ן ביוני 2015 היא סיימה במקום שביעי בריצת 400 מטר בתוצאה של 56.84 שניות וכן השתתפה בריצת שליחות 4x400 מטר, אך הרביעייה הישראלית פסלה.
#### אלופת ישראל
שבועיים לאחר מכן, באליפות ישראל שנערכה באצטדיון הדר יוסף, תל אביב בסוף יוני אותה שנה היא זכתה בשתי מדליות, זהב וכסף. מדליית זהב בריצת 400 מטר בשיא אישי חדש של 56.38 שניות ובמדליית כסף בריצת 400 מטר משוכות בתוצאה של 1:02.28 דקות, אחרי אחותה אלכסנדרה (1:01.10 דקות).

### 2016
באליפות ישראל באתלטיקה שנערכה בסוף יוני אותה שנה זכתה במדליית ארד בריצת 400 מטר בתוצאה של 56.75 שניות, אחרי גל קדמון מאתלטי כיוונים באר שבע (56.05 שניות) ושני לנדן מאס. רמת השרון (56.39 שניות).

### 2017
באליפות ישראל שנערכה ביוני 2017 היא זכתה בשתי מדליות זהב בריצת 400 מטר בתוצאה של 57.33 שניות ובריצת 400 מרט משוכות בתוצאה של 1:01.95 דקות.

בתחרויות האתלטיקה של המכביה העשרים היא זכתה במדליית כסף בריצת 400 מטר בתוצאה של 58.66 שניות, אחרי מאי שטרן מארצות הברית (57.53 שניות) ולפני ג'ומאן ג'ובראן מישראל (1:00.24 דקות).

### 2018
באליפות ישראל שנערכה באצטדיון הדר יוסף בתחילת מיולי 2018 היא זכתה בשתי מדליות זהב, בריצת 400 מטר בתוצאה של 56.37 שניות, לפני חברתה לקבוצה קריסטינה יורובסקיי (57.74 שניות) ורומי כהן מאתלטיק - קלאב פתח תקווה (1:00.34 דקות) ובריצת 400 מטר משוכות בתוצאה של 1:00.69 דקות, לפני קריסטינה יורובסקיי (1:01.49 דקות) ואלה קליין ממכבי תל אביב (1:01.87 דקות).

### 2019
באליפות ישראל שנערכה באצטדיון הדר יוסף בסוף יולי 2019 היא זכתה סמדליית כסף בריצת 400 מטר בתוצאה של 58.16 שניות, אחרי ג'ומאן ג'ובראן (57.49 שניות) ולפני סיוון אוירבך (58.78 שניות).

## קישורים חיצוניים

* 
* 

## הערות שוליים

קטגוריה:אתלטיות ישראליות
קטגוריה:אלופות ישראל בריצת 400 מטר משוכות
קטגוריה:בוגרות אורט קריית מוצקין
קטגוריה:בוגרי אורט קריית מוצקין
קטגוריה:קריית מוצקין: ספורטאים
קטגוריה:ישראליות שנולדו ב-1993
קטגוריה:ישראלים שנולדו ב-1993